เอกสารหมายเลข...............

**การมอบใบประกาศเกียรติคุณเพื่อมอบให้แก่องค์กรปกครองส่วนท้องถิ่นที่มีผลงานด้านการสร้างเขต  
ปลอดโรคพิษสุนัขบ้าดีเด่นในระดับจังหวัด ประจำปี ๒๕๖๑   
ตามโครงการ Thailand Rabies Awards 2018 จังหวัดอ่างทอง**

กระทรวงมหาดไทยได้แจ้งให้จังหวัดดำเนินโครงการ Thailand Rabies Awards 2018   
ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์   
ดร.สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี และให้องค์กรปกครองส่วนท้องถิ่น  
ส่งผลงานการสร้างเขตปลอดโรคพิษสุนัขบ้า ตามเกณฑ์การประเมินผลงานการควบคุมโรคพิษสุนัขบ้า ประจำปี ๒๕๖๑ ส่งให้สำนักงานปศุสัตว์จังหวัดรวบรวมและเสนอให้คณะกรรมการโรคติดต่อจังหวัดพิจารณาคัดเลือก   
โดยจังหวัดอ่างทองได้ส่งผลการคัดเลือกองค์กรปกครองส่วนท้องถิ่นที่มีผลงานดีเด่นตามที่คณะกรรมการโรคติดต่อจังหวัดอ่างทองได้คัดเลือก ประเภทองค์การบริหารส่วนตำบล ได้แก่ **องค์การบริหารส่วนตำบล  
ศาลเจ้าโรงทอง อำเภอวิเศษชัยชาญ จังหวัดอ่างทอง**

จังหวัดอ่างทองได้รับแจ้งจากกรมส่งเสริมการปกครองท้องถิ่นว่า ได้ร่วมกับกรมควบคุมโรค  
และกรมปศุสัตว์จัดทำใบประกาศเกียรติคุณเพื่อเป็นรางวัลให้แก่องค์กรปกครองส่วนท้องถิ่นที่ได้รับการคัดเลือกผลงานด้านการสร้างเขตปลอดโรคพิษสุนัขบ้าดีเด่นในระดับจังหวัด โดยให้ผู้ว่าราชการจังหวัดพิจารณา  
มอบรางวัลดังกล่าวให้แก่องค์กรปกครองส่วนท้องถิ่นที่ได้รับรางวัล ดังนั้น เพื่อสร้างขวัญและกำลังใจ ตลอดจน  
เป็นการเชิดชูเกียรติให้แก่องค์กรปกครองส่วนท้องถิ่น ที่มีการขับเคลื่อนผลงานด้านการสร้างเขตปลอดโรค  
พิษสุนัขบ้าดีเด่นในระดับจังหวัด จึงได้กำหนดให้มีการมอบประกาศเกียรติคุณให้แก่องค์กรปกครองส่วนท้องถิ่น  
ที่มีผลงานด้านการสร้างเขตปลอดโรคพิษสุนัขบ้าดีเด่นในระดับจังหวัด ประจำปี ๒๕๖๑ ตามโครงการ Thailand Rabies Awards 2018 ในที่ประชุมคณะกรมการจังหวัดและหัวหน้าส่วนราชการประจำจังหวัดฯ ในวันที่ ๒๘ มีนาคม ๒๕๖๒ เวลา ๑๐.๓๐ น. ณ ห้องประชุมวิเศษชัยชาญ ชั้น ๒ ศาลากลางจังหวัดอ่างทอง

**คำกล่าวรายงาน**

**การมอบประกาศเกียรติคุณเพื่อมอบให้แก่องค์กรปกครองส่วนท้องถิ่น  
ที่มีผลงานด้านการสร้างเขตปลอดโรคพิษสุนัขบ้าดีเด่นในระดับจังหวัด ประจำปี ๒๕๖๑ ตามโครงการ Thailand Rabies Awards 2018   
จังหวัดอ่างทอง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

เรียน ผู้ว่าราชการจังหวัดอ่างทอง

ด้วยกระทรวงมหาดไทยได้แจ้งให้จังหวัดดำเนินโครงการ   
Thailand Rabies Awards 2018 ภายใต้โครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์   
ดร.สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี   
และให้องค์กรปกครองส่วนท้องถิ่น ส่งผลงานการสร้างเขตปลอดโรค  
พิษสุนัขบ้า ตามเกณฑ์การประเมินผลงานการควบคุมโรคพิษสุนัขบ้า ประจำปี ๒๕๖๑ ส่งให้สำนักงานปศุสัตว์จังหวัดรวบรวมและเสนอให้คณะกรรมการโรคติดต่อจังหวัดพิจารณาคัดเลือก โดยจังหวัดอ่างทอง  
ได้ส่งผลการคัดเลือกองค์กรปกครองส่วนท้องถิ่น ที่มีผลงานดีเด่น  
ตามที่คณะกรรมการโรคติดต่อจังหวัดอ่างทองได้คัดเลือก ประเภทองค์การบริหารส่วนตำบล ได้แก่ องค์การบริหารส่วนตำบลศาลเจ้าโรงทอง   
อำเภอวิเศษชัยชาญ จังหวัดอ่างทอง และกรมส่งเสริมการปกครองท้องถิ่น  
ร่วมกับกรมควบคุมโรคและกรมปศุสัตว์จัดทำใบประกาศเกียรติคุณ   
เพื่อเป็นรางวัลให้แก่องค์กรปกครองส่วนท้องถิ่น ที่ได้รับการคัดเลือก  
ผลงานด้านการสร้างเขตปลอดโรคพิษสุนัขบ้าดีเด่นในระดับจังหวัด   
และมอบให้ผู้ว่าราชการจังหวัด พิจารณามอบรางวัลดังกล่าวให้แก่  
องค์กรปกครองส่วนท้องถิ่นที่ได้รับรางวัล

/จังหวัด...

- ๒ -

จังหวัดอ่างทองพิจารณาแล้วเห็นว่าเพื่อเป็นการสร้างขวัญ  
และกำลังใจ ตลอดจนเป็นการเชิดชูเกียรติให้แก่องค์การบริหาร  
ส่วนตำบลศาลเจ้าโรงทอง ที่มีผลงานด้านการสร้างเขตปลอดโรค  
พิษสุนัขบ้าดีเด่นในระดับจังหวัดอ่างทอง ประจำปี ๒๕๖๑ ตามโครงการ Thailand Rabies Awards 2018 จึงได้ทำการมอบใบประกาศเกียรติคุณ  
ในที่ประชุมคณะกรมการจังหวัดอ่างทองในวันนี้ กราบเรียนเชิญ  
ท่านผู้ว่าราชการจังหวัดอ่างทองมอบใบประกาศเกียรติคุณ

ขอเรียนเชิญ

\*\*\*\*\*\*\*\*\*\*\*\*\*\*\*\*\*\*